armvectores/hy_wikipedia_2023 huggingface dataset:
Գյումրու թիվ 6 հիմնական դպրոց

ՀՀ կրթության և գիտության նախարարության Գյումրիի Ա. Ս. Պուշկինի անվան թիվ 6 հիմնական դպրոց-ՊՈԱԿ, հանրակրթական դպրոց Շիրակի մարզի Գյումրի քաղաքում։


== Պատմություն ==
1879 թվականի նոյեմբերին Երևանի նահանգապետի և Կովկասի ուսումնական Օկրուգի հոգաբարձության բանակցությունների շնորհիվ Ալեքսանդրապոլում ստեղծվել է իգական պետական տարրական դպրոց (պրոգիմնազիա), որն ունեցել է 18 աշակերտուհի։ Դասավանդումն իրականացրել են յոթ ուսուցիչ, ուսուցումը լեզուն՝ ռուսերեն։ 1885 թվականին դպրոցի տնօրեն է նշանակվել Օլիմպիադա Բոգդանի Անդրեասյանը։ 1890-1900 թվականներին դպրոցում դասավանդել են Ղազարոս Աղայանը, հայտնի մանկավարժներ Տեր-Գևորգովան, Տեր-Ակոպովը։
1905-1906 թվականներին պրոգիմնազիան դարձել է գիմնազիա և ունեցել շուրջ 376 աշակերտներ, այդ թվում՝ հայեր` 239, ռուսներ` 127, այլ ազգի ներկայացուցիչներ` 10։
Գիմնազիայում սովորել են ազնվականների և առևտրականների աղջիկներ` 10, պատվավոր քաղաքացիների ու աստիճանավորների` 98, քահանաների` 13, քաղաքացիների ու արհեստավորների` 107, գյուղացիների` 10, այլ զբաղմունքի տեր մարդկանց` 44 երեխաներ։
Դպրոցի ներկայիս շենքը կառուցվել է Նիկոլայ ցարի և համայնքի կողմից հանգանակված միջոցներով։ Այս շենքում դպրոցը գործում է 1912 թվականից։ 1920 թվականին գիմնազիան դարձել է երկրորդ աստիճանի երկսեռ ուսուցմամբ միջնակարգ դպրոց։ 1930 թվականին դպրոցը համարվել է «օրինակելի դպրոց», որտեղ մանկավարժները վարձատրվում էին 25-% ավելի, քան տեղական մյուս դպրոցները։
1937 թվականին Ալեքսանդր Պուշկինի մահվան 100-ամյա տարելիցին դպրոցն անվանակոչվել է բանաստեղծի անունով։
1988 թվականի երկրաշարժից հետո դպրոցը հայտնվել է վրանում, տնակներում։ 1989 թվականից դպրոցում սկսվել է ռուսերենի խորացված ուսուցում։ 2001 թվականին դպրոցը վերականգնվել է։ ՀՀ և ՌԴ ֆինանսական աջակցությամբ դպրոցն ունի երկու մասնաշենք։ 2001 թվականին դպրոցում ստեղծվել է համակարգչային սենյակ։ 2015 թվականի տվյալներով դպրոցում սովորում են 563 աշակերտներ, դպրոցի 2-9-րդ դասարաններում իրականացվում է ռուսերենի խորացված ուսուցում։


== Աշակերտներ ==


== Ծանոթագրություններ ==


== Արտաքին հղումներ ==
Դպրոցի պաշտոնական կայք Archived 2017-12-23 at the Wayback Machine.
Սուրբ Գրիգոր Լուսավորիչ (բժշկական կենտրոն)

«Սուրբ Գրիգոր Լուսավորիչ» բժշկական կենտրոն, ՀՀ առողջապահության նախարարության ենթակայության տակ գտնվող բազմաֆունկցիոնալ հիվադանոց, Երևանի Նոր Նորք վարչական շրջանում։ Կառուցվել է 1977 թվականին։ Հիմանդիրն էր Սուրեն Ավդալբեկյանը ։


== Պատմություն ==
«Սուրբ Գրիգոր Լուսավորիչ» բժշկական կենտրոնը հիմանդրվել է 1977 թվականին, որի հիմնադիրն էր Սուրեն Ավդալբեկյանը։ Սկզբնական անվանումը եղել է Քաղաքային շտապ օգնության թիվ 2-րդ հիվանդանոց։ 2004 թվականից բժշական կենտրոնի կառուցվածքի մեջ ներգրավվել է մի քանի բուժհասատություններ, որոնք են թիվ 4 կլինիկական ծննդատունը, թիվ 14 մեծահասակների պոլիկլինիկան, թիվ 5 մանկական պոլիկլինիկան և թիվ 2 մանկական նյարդաբանական կենտրոնը։


== Կառուցվածք ==
Բժշկական կենտրոնմ ունի 20 բաժանմունք՝ 774 մահճակալով։
Բաժանմունքներն են

Կրծքային վիրաբուժական բաժանմունք
Վիրաբուժական բաժանմունք
Վնասվածքաբանական և օրթոպեդիկ բաժանմունք
Ուրոլգիական բաժանմունք
Քիթ-կոկորդ-ականջաբանության բաժանմունք
Նեյրովիրաբուժության բաժանմունք
Ակնաբուժության բաժանմունք
Ընդհանուր թերապիայի բաժանմունք
Սրտաբանական բաժանմունք
Նեֆրոլոգիայի բաժանմունք
Ընդհանուր և անոթային նյարդաբանության բաժանմունք
Հեմոդիալիզի բաժանմունք
Շտապ օգնության և վերակենդանացման բաժանմունք
Ընդհանուր մանկաբուժական բաժանմունք
Մանկաբարձական բաժանմունք
Նորածինների բաժանմունք
Հղիների պաթոլոգիայի բաժանմունք
գինեկոլոգիական բաժանմունք2008 թվականից սկսած բժշկական կենտրոնի պոլիկլինիկայի մասնաշենքի վարածքում սկսել է գործել «Սուրբ Գրիգոր Լուսավորիչ» ԲԿ-ի Պետական բժշկական քոլեջը։


== Ծանոթագրություններ ==
Կորիզավորներ

Կորիզավոր կամ Էուկարիոտ են կոչվում բոլոր օրգանիզմները, որոնց բջիջներն ունեն բջջակորիզ և ներքին թաղանթ (մեմբրան)։ Կորիզավոր են՝ բույսերը, կենդանիները, սնկերը։ Նրանց հատկանիշներն են.

Ժառանգական նյութը քրոմոսոմներում է, որոնք էլ գտնվում են կորիզում։
Ոչ բոլոր գեներն են ակտիվ։
Էուկարոտ բջիջներում կա մեկ կամ մի քանի կորիզ, որը ցիտոպլազմայից սահմանապատված է կորիզաթաղանթով։ Այն կազմված է երկու շերտից, որոնց միջև եղած տարածությունը լցված է հեղուկով։ Կորիզաթաղանթի վրա կան ծակոտիներ։
Ունեն հետևյալ օրգանոիդները՝ 2 թաղանթ ունեցող ` միտոքոնդրումներ, քլորոպլաստներ, 1 թաղանթ ունեցող` էնդոպլազմայի ցանց, գոլջի ապարատ, լիզոսոմ։ Թաղանթ չունենեցող՝ ռիբոսոմներ, բջջային կենտրոն։
Բաժանվում են կորիզակիսումով։


== Կորիզավորների կառուցվածք ==
Կորիզավոր օրգանիզմների բջիջները նույնպես արտաքինից ծածկված են թաղանթով, որի տակ ցիտոպլազման է։ Ի տարբերություն նախակորիզավորների՝ կորիզավոր բջիջների ցիտոպլազմայում են գտնվում կորիզը և բազմաթիվ օրգանոիդներ՝ էնդոպլազմային ցանցը, Գոլջիի համալիրը, միտոքոնդրիումները և այլն։
Կորիզավոր բջիջներում կորիզը ցիտոպլազմայից սահմանազատված է կորիզաթաղանթով։ Կորիզում են բջջի գենետիկական տեղեկատվություն կրող կառուցվածքներն են՝ քրոմոսոմները։
Բջջում յուրաքանչյուր օրգանոիդ կատարում է որոշակի գործառույթ, վերջիններս էլ ամբողջությամբ պայմանավորում են բջջի կենսագործունեությունը։ Բջիջների ձևերը բազմազան են, ինչը պայմանավորված է նրանց ֆունկցիայով։
Էուկարիոտիկ բջիջը ունի բարդ մոլեկուլային կառուցվածք։ Այստեղ տարբերակված են բջջի բաղադրամասերը՝ բջջաթաղանթը, ցիտոպլազման և բջջակորիզը։ Ի տարբերություն Պրոկարիոտիկ բջիջների, այս տեսակի բարդ բջիջներում կան նաև էնդոպլազմային ցանց, Գոլջիի ապարատ, միտոքոնդրիումներ և այլ օրգանոիդներ։ Կենդանական էուկարիոտիկ բջիջներում չկան պլաստիդներ, որոնք նկատվում են կենդանական բջիջների մոտ։
Էուկարիոտիկ բջիջների մյուս տարբերակիչ հատկությունը նրանց ամուր բջջապատը և խոշոր վակուոլների առկայությունն է։ Բարձրակարգ բույսերի բջիջներում բացակայում է բջջակենտրոնը կամ բջջային կենտրոնը։ Սնկերի և բակտերիաների բջջապատը կազմված է ճարպանման խիտին նյութից։ Բջջում պլաստիդները բացակայում են։


== Կենդանական էուկարիոտիկ բջիջ ==
Կենդանական էուկարիոտիկ կամ կորիզային բջիջների բջջապատը թույլ է արտահայտված։ Կան նաև որոշ առանձնյակներ, որոնց մոտ բջջապատը նույնիսկ բացակայում է։ Էուկարիոտիկ բջիջները միմյանցից տարբերվում են նաև կենսաքիմիական հատկանիշներով, ինչպես նաև պահեստային ախաջրերի կազմով։


== Ծանոթագրություններ ==
Խորունժեե

Խորունժեե (ուկրաիներեն՝ Хорунже), գյուղ Ուկրաինայի Խարկովի մարզի Բոգոդուխովի շրջանում։
1991 թվականի տվյալներով Խորունժեե գյուղում բնակվել է 40 մարդ։
1997 թվականին կցվել է Սկոսոգորովկա գյուղին։


== Աշխարհագրական դիրք ==
Խորունժե գյուղը գտնվում է Սուխոյ Մերչիկ գետի ափին։ Վերին հոսանքում հարում է Սկոսոգորովկա, Սախնի և Զամնիուսի գյուղերին, հոսանքին ներքև՝ 1,5 կմ հեռավորության վրա, Ալեքսանդրովկա գյուղն է։ Գյուղին հարում է մեծ այգի։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Midland Square

Midland Square (ճապ.՝ ミッドランド スクエア միդդորանդո Սուկուերա) պաշտոնապես կոչվում է Toyota-Mainichi Building (ճապ.՝ 豊田・毎日ビルディング տոյոտա մայնիչի բիրուդինգու), բազմաֆունկցիոնալ երկնաքեր՝ տեղակայված Ճապոնիայի Այչի պրեֆեկտության Նագոյա քաղաքի Նակամուրա շրջանում։ Երկնաքերի շինարարությունն ավարտվել է 2006 թվականի սեպտեմբերի 29-ին, պաշտոնական բացումը տեղի է ունեցել 2007 թվականի մարտի 6-ին։ Սա Նագոյա քաղաքի, Այչի պրեֆեկտության, Տյուբու շրջանի ամենաբարձր շենքն է։ Midland Square-ը 2018 թվականի դրությամբ համարվում է Ճապոնիայի ամենաբարձր երկնաքերը։ 247 մետր բարձրության վրա տեղակայված է Central Japan Railway Company-ի շտաբ-բնակարանը։ Midland Square-ը բազմաթիվ ընկերությունների առաջարկում է օֆիսային տարածքներ, ներառյալ՝ Տոյոտան, Towa Real Estate и Mainichi Shimbun-ը։ Դրանում կա առևտրի կենտրոն, որն ունի 60 ֆիրմային խանութ, 2 ավտոսրահներ և կինոթատրոն։ Ճապոնիայի ամենաբարձր դիտահարթակը գտնվում է հենց այս երկնաքերում։ Այս երկնաքերը նաև երկհարկանի վերելակներ ունի։ Այդ վերելակներն ընդամենը 40 վայրկյանի ընթացքում կարող է հասցնել մինչև տանիք։

		
		
		
		
		
		
		
		
		


== Տես նաև ==
Ճապոնիայի ամենաբարձր կառույցների ցանկ


== Ծանոթագրություններ ==


== Արտաքին հղումներ ==
Midland Square официальный сайт Archived 2011-02-25 at the Wayback Machine. (ճապոներեն)
ミッドランドスクエアホームページ
ミッドランドスクエアシネマ 
名駅四丁目7番地区優良建築物等整備事業 Archived 2011-09-16 at the Wayback Machine.
愛知の公式観光ガイド AICHI NOW　ミッドランドスクエア　スカイプロムナード
Կլինիկ

Կլինիկի Լաբարատորիա,  (/ klɪˈniːk /) մաշկի խնամքի, կոսմետիկայի, հիգիենայի և բույրերի ամերիկյան արտադրող է, որը սովորաբար վաճառվում է բարձրակարգ հանրախանութներում։ Այն Էստե Լաուդերի ընկերությունների դուստր ձեռնարկությունն է։ 2019 թվականի դրությամբ, Կլինիկն ունի ավելի քան 22,000 հաճախորդների խորհրդատու ամբողջ աշխարհում :


== Պատմություն ==
1967 թվականին ամերիկյան Վոգ ամսագիրը հրատարակեց «Կարո՞ղ է ստեղծվել հիանալի մաշկ» հոդվածը , որը գրել է գեղեցկության խմբագիր Քերոլ Ֆիլիպսը Նորման Օրենտրեյխի հետ, որտեղ քննարկվում է մաշկի խնամքի ռեժիմի կարևորությունը։ Էստենի Լաուդերի հարսը ՝ Էվելին Լաուդերը, կարդաց հոդվածը և այն ներկայացրեց Էստեի ուշադրությանը  : Եվ [[Քերոլ Ֆիլիպսը| և Օրենտրեյխը հավաքագրվել են ապրանքանիշի ստեղծման գործում օգնելու համար, և 1968-ի ապրիլին Կլինիկի պրեմիերան տեղի ունեցավ որպես աշխարհի առաջին ալերգիկ հետազոտություն անցած մաշկաբանի կողմից, Նյու Յորքի ԱՄՆ-ի Սաքս Հինգերորդ պողոտայում , որը մեկնարկեց 117 ապրանքատեսակով ։  Էվելին Լաուդերը, Էստե Լաուդեր- ի գործադիր տնօրեն և Լաուդերի ընտանիքի անդամ, ստեղծեց Կլինիկ ապրանքանիշի անվանումը և զարգացրեց իր ապրանքների շարքը։
Լաուդերն աշխատում էր որպես Կլինիկում վերապատրաստման տնօրեն ։ Նա առաջինն էր, ով կրեց ապրանքային նշանի սպիտակ լաբորատոր վերարկուն, որն այժմ կրում են Կլինիկ Խորհրդատուներըը ամբողջ աշխարհում :
Կլինիկը երրորդ ապրանքանիշն էր, որը «ծնվեց» Լաուդեր խմբից Էստե Լուդերից և Արամիսից հետո։
2008 թ.-ին Կլինիկը հայտարարեց համագործակցություն։
2020 թվականին Կլինիկը հրապարակավ հայտարարեց բրիտանացի դերասանուհի Էմիլիա Քլարկին որպես իրենց առաջին Գլոբալ դեսպան։ Ալլերգիանի- ի ՝ Բոտոքսի արտադրողի և Էլիզաբեթ Արդենի նախկին տիեզերական գործընկերոջ հետ, որի արդյունքում ստեղծվեց Բժշկական Կլինիկի նոր գիծ։ Գիծը հասանելի է միայն բժշկի գրասենյակներում։ 5 ապրանքատեսակների հավաքածուն նախատեսված է մաշկի նախ և հետպատերազմյան խնամքի համար և նպատակաուղղված է այնպիսի բարդությունների, ինչպիսիք են կարմրությունը, սեղմումը, այրումը, գրգռումը, գունաթափումը, ի միջի այլոց, որոնք «դանդաղեցնում են բուժման գործընթացը»։
2019 թ.-ին Կլինիկը «շնորհվեց Եվրոպական առաջին փայլուն մրցանակաբաշխության էլեկտրոնային առևտրի լավագույն փորձ»։
2020 թվականին Կլինիկը հրապարակավ հայտարարեց բրիտանացի դերասանուհի Էմիլիա Քլարկին որպես իրենց առաջին Գլոբալ դեսպան։


== Գլոբալ տեղակայություններ ==


== Ծանոթագրություններ ==
Աբյանե

Աբյանե (պարսկերեն՝ ابيانه), գյուղ Բարզրուդ գյուղական շրջանում։ Գտնվում է Սպահանի նահանգի Նաթանզի մարզի կենտրոնական շրջանում։ Ըստ 2006 թվականի մարդահամարի այստեղ կա 160 ընտանիք 350 բնակչությամբ։
Առանձնանալով իր յուրահատուկ կարմրավուն գույնով, գյուղն Իրանում ամենահներից է՝ գրավելով բազմաթիվ տեղացիների և զբոսաշրջիկների ամբողջ տարվա ընթացքում, հատկապես ավանդական տոների և արարողությունների ժամանակ։
Աբյանացի կանայք սովորաբար կրում են սպիտակ, երկար, գունավոր նախշերով շալ (ծածկելով ուսերն ու իրանը), և ծնկից ներքև շրջազգեստ։ Աբայնացիները շարունակաբար պահպանում են այս ավանդական հագուստը։
Գյուղի վերևում գտնվում է Սասանյան դարաշրջանի ամրոցի ավերակները։
Աբյանացիների բարբառում դեռևս պահպանվել են միջին պարսկերենի՝ Սասանյան Պարսկաստանի լեզվի որոշ առանձնահատկություններ։
Աբյանեի հետազոտական կենտրոնի և Իրանի մշակութային ժառանգության և զբոսաշրջության կազմակերպության միջև կնքված պայմանագրով 2005 թվականից սկսած գյուղն առաջին անգամ ենթարկվում է հնագիտական պեղումների։


== Աբյանեի պատկերներ ==

		
		
		
		
		


== Ծանոթագրություններ ==


== Արտաքին հղումներ ==
Abyaneh Magazine Archived 2017-05-19 at the Wayback Machine.
Hotel Abyaneh Website Archived 2020-04-23 at the Wayback Machine.
Abyaneh Website Archived 2017-05-19 at the Wayback Machine.
Welcome to Abyaneh
Shapour Bahrami, Abyaneh, Iran, Photo Set, flickr
HORIZON, Abyaneh, Photo Set, flickr
Anyaneh Village (video), PressTV, 4 April 2010. (7 min)
Abyaneh by Iman Dowlatshahi Archived 2013-01-15 at the Wayback Machine.
Օթախչի Թաքնալի

Օթախչի Թաքնալի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1907 թվականին գյուղն ունեցել է 368 խառը բնակիչ, իսկ 1908-ին՝ 605 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Իմ լավագույն ընկերոջ հարսանիքը

Լավագույն ընկերոջ հարսանիքը (անգլ.՝ My Best Friend's Wedding), Պոլ Հոգանի կոմեդիան։


== Սյուժե ==
Դեռևս համալսարանում Ջուլիաննան և Մայքլը պայմանավորվել էին, որ կամուսնանան իրար հետ, եթե մինչև 28 տարեկան դառնալը չգտնեն զուգընկերներ։ 9 տարի անց Մայքլը ամուսնանում է ուրիշի հետ, իսկ հարսնաքույրը Ջուլիաննան է, ով շուտով հասկանում է, որ սիրում է Մայքլին։


== Դերերում ==
Ջուլիա Ռոբերտս-Ջուլիան Փոթթեր
Դերմոտ Մալրունի- Մայքլ Օ’ Նիլ
Քեմերոն Դիաս-Քիմբերլի Ուոլլես
Ռուպերտ Էվերետտ- Ջորջ Դոունզ
Էմմետ Ուոլշ- Ջո Օ’ Նիլ
Ռեյչել Գրիֆֆիտս- Սամանտա Նյուհաուզ
Քերրի Փրեսթոն-Մենդի Նյուհաուզ
Քրիստոֆեր Մաստերսոն- Սկոթթի Օ’ ՆիլՄասնակցությամբ՝

Ռեյսի Ալեքսանդր
Ջեննիֆեր Գարեթ
Քելլի Շիրին
Բրի Թըրներ
Քեսսի Քրիզի-դիզայներ


== Հետաքրքիր փաստեր ==
«Շնչում ես քամին, ինչպես պուտավոր եղջերուն․․․» Ռուպերտ Էվերետի բերանից հնչող երգը Ջուլիաննա Միտչելի «Ուրիշ երկիր» երգից հատված է, որը 1981 թվականին Վեստ Էնդեում փառք բերեց Էվերետտին։
Դերմոտ Մալրունի և Քեմերոն Դիասի թեկնածությունը ֆիլմի մասնակցության համար առաջադրվել է անձամբ Ջուլիա Ռոբերտսի կողմից։
Նախապես որոշվել էր ֆիլմն ավարտել Ջուլիանի և Մայքլի միավորմամբ, բայց տեսագրման մի քանի անհաջող փորձերից հետո ռեժիսորը որոշեց փոխել վերջաբանը։
Ֆիլմում Ռուպերտ Էվերետի անձնավորած կերպարի անունը Ջորջ է, իսկ սցենարի բնօրինակում՝ Դիգգեր։
Ֆիլմի այն տեսարանը, երբ բոլորը հավաքվում են մեծ սենյակում և հետևում, թե ինչպես է Քիմը նետում ծաղկեփունջը, նկարահանվել է Կունեո թանգարանում։ Նկարահանող խումբը հատակից հավաքել էր հսկայական գորգը և այնպես թաքցրել, որ թանգարանի աշխատակիցներին ամիսներ պահանջվեցին այն գտնելու համար


== Ծանոթագրություններ ==


== Արտաքին հղումներ ==
«Իմ լավագույն ընկերոջ հարսանիքը»(անգլ.) ֆիլմը Internet Movie Database կայքում
Հարսնաքույր

Հարսնաքույրը քրիստինեական և մասնավորապես Հայաստանյայց Առաքելական Եկեղեցու ծիսակարգում՝ պսակադրության արարողության ընթացքում ընկերակցում է խաչեղբորը։ Նրանք երկուսով դառնում են վկա՝ սուրբ պսակի արարողակարգին։
Հայ առաքելական եկեղեցու ավանդության համաձայն՝ խաչեղբայրն ու հարսնաքույրը պատասխանատու են նորապսակ զույգի առաջ՝ նրանց ցույց տալու ամենաճիշտ և ամենամաքուր ճանապարհը։


== Ծանոթագրություններ ==
Արոն Պիպեր

Արոն Խուլիո Մանուել Պիպեր Բարբերո (իսպ.՝ Arón Julio Manuel Piper Barbero, մարտի 29, 1997(1997-03-29), Բեռլին, Գերմանիա ), առավել հայտնի է որպես Արոն Պիպեր, Գերմանիայում ծնված իսպանացի դերասան։ Հայտնի է դարձել Նեթֆլիքս ընկերության «Էլիտա» երիտասարդական հեռուստասերիալում մարմնավորած Անդերի դերով։


== Կյանք ==
Պիպերը ծնվել է Գերմանիայի Բեռլին քաղաքում։ Հայրը գերմանացի է, իսկ մայրը՝ իսպանուհի։ Ընտանիքն Իսպանիա է տեղափոխվել է, երբ տղան 5 տարեկան էր։ Կատալոնիայում մի քանի տարի ապրելուց հետո նրանք որոշում են տեղափոխվել Աստուրիա (Ավիլես և Լաուրկա քաղաքներ)։
Պիպերն ուսումնասիրել է դերասանական վարպետություն և ռեժիսուրա։ Կարողանում է խոսել 4 լեզուներով՝ իսպաներեն, կատալոներեն, գերմաներեն և անգլերեն։


== Ֆիլմագրություն ==


=== Ֆիլմեր ===
Զինված մարդը (2004)
Մաքթուբ (2011)
Անբավարար առաջադիմություն (2012)
Երբ միայն ուտելու բան չունեմ (2012)
15 տարի և մեկ օր (2013)
Կոտրված թագը (2016)
Մի րոպե (2018)
Ռոդրիգեսները և անդին (2019)


=== Հեռուստասերիալներ ===
Բժշկական կենտրոն (2016-2017)
Էլիտա (2018-ներկա )
Երազելու իրավունք (2019)
Այն խառնաշփոթը, որ թողնում ես (2020)


== Ծանոթագրություններ ==
Սանտա Մարիա դա Վիկտորիայի գավառ

Սանտա Մարիա դա Վիկտորիայի գավառ (պորտ.՝ Microrregião de Santa Maria da Vitória) գավառ Բրազիլիայում, մտնում է Բաիա նահանգի մեջ։ Բնակչությունը կազմում է 180 826 մարդ 2005 թվականի տվյալով։ Զբաղեցված տարածքը 41 027,072 կմ²։ Բնակչության խտությունը 4,4 մարդ/կմ²։


== Վիճակագրություն ==
Համախառն ներքին արտադրանքը կազմել է 642 182 580,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 571,82 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,643


== Գավառի կազմ ==
Գավառի կազմի մեջ են մտնում հետևյալ համայնքները.

Կանապոլիս
Կոկուս
Կորիբի
Կորրենտինա
Ժաբորանդի
Սանտա Մարիյա դա Վիտորիյա
Սանտանա
Սերրա Դորադա
Սան Ֆելիս դու Կորիբի
Կրասնենկոե (այլ կիրառումներ)

Կրասնենկոե, կարող է վերաբերել՝

Կրասնենկոե - գյուղ, Ուկրաինայի Նիկոլաևի մարզի Կրիվոե Օզերոյի շրջանում
Կրասնենկոե - գյուղ, Ուկրաինայի Վիննիցայի մարզի Իլինեցկոեի շրջանում
Տարասովկա (գյուղ, Ջանկոյի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка, Ղրիմի թաթարերեն՝ Tarasovka), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1742

1742 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1742 թվականն է, 
XVIII դարի 42-րդ տարին։


== Դեպքեր ==


== Ծնունդներ ==


== Մահեր ==
Արխանգելսկի մարզ

Արխանգելսկի մարզ, Ռուսաստանի եվրոպական մասի հյուսիսում։ Կազմվել է 1937 թվականի սեպտեմբերի 23-ին։ Տերիտորիայի առափնյա մասը ողողվում է Սպիտակ, Բարենցի, Պեչորայի և Կարայի ծովերով։ Արխանգելսկի մարզի մեջ են մտնում Նենեցական ազգային օկրուգը, Ֆրանց Իոսիֆի երկիր, Նոր երկիր, Սոլովեցկի և այլ կղզիներ։ Տարածությունը 587, 4 հազար կմ2 է, բնակչությունը՝ 1421 հազար (1974)։ Բաժանվում է 19 վարչական շրջանի։ Մարզում կա 11 քաղաք և 37 քաղաքատիպ ավան։ Կենտրոնը՝ Արխանգելսկ։


== Բնություն ==
Արխանգելսկի մարզը գտնվում է Արևելա-Եվրոպական հարթավայրի հյուսիս-արլևելքում՝ տայգայի և տունդրայի զոնաներում։ Կենտրոնական մասը ալիքավոր հարթություն է, կտրտված գետահովիտներով։ Ձմեռը ցուրտ է։ Հունվարի միջին ջերմաստիճանը Ամդերմայում -18, 4°С է, Արխանգելսկում՝ -12, 5°С, Կոտլասում՝ -14, 0°С, հուլիսինը հարավում՝ 17°С, հյուսիսում՝ մինչև 8°С, 10°С։ Բնորոշ է անկայուն եղանակը։ Տարեկան տեղումների քանակը 300-550 մմ է։ Տերիտորիայի մոտ կեսը զբաղեցնում է անտառային զոնան։ Հարուստ է կենդանական աշխարհը։


== Բնակչություն ==
Արխանգելսկի մարզը Ռուսաստանի ամենանոսր բնակեցված շրջաններից է, միջին խտությունը 1 կմ2 վրա՝ 2, 4 մարդ (1972)։ Բնակչության շուրջ 3/4-ը ապրում է երկաթուղամերձ գոտում, Հյուսիսային Դվինայի ստորին և միջին հոսանքում, Վագա գետի ավազանում։ Քաղաքային բնակչությունը 68% է (1972)։ Գլխավոր քաղաքներն են Արխանգելսկը, Սևերոդվինսկը, Կոտլասը, Օնեգան։ Սոլվիչեգոդսկը և Սոլոնիխան բալնեոլոգիական առողջարաններ են։


== Տնտեսություն ==
Արխանգելսկի մարզը անտառային արդյունաբերության, անտառարտահանման, ձկնարդյունաբերության, աճող մեքենաշինության, գազանորսության, մորթեղենի վերամշակման զարգացող շրջան է։ Գյուղատնտեսությունը մասնագիտանում է կաթնաանասնապահական ուղղությամբ։ Արխանգելսկի մարզը խոլմոգորյան կաթնատու ցեղի կովերի հայրենիքն է։ Զարգացած է եղջերվաբուծությունը։ Ժողովրդական տնտեսության համախառն արտադրանքի 93-95%-ը սալիս է արդյունաբերությունը։ Մեքենաշինության (նավերի, ճանապարհաշինական մեքենաների, փայտանյութի մթերումների, առաքման և փայտասղոցման համար սարքավորումների արտադրություն են) կենտրոններն են Արխանգելսկը, Սևերոդվինսկը և Կոտլասը։ Զարգացած է ձկնարդյունաբերությունը։ Ունի 1, 5 հազար կմ երկաթուղագիծ, 11 հազար կմ ավտոխճուղի (1968)։ Նավարկելի գետերի (Հյուսիսային Դվինա, Վիչեգդա, Պեչորա, Մեզեն) երկարությունը 3, 8 հազար կմ է, լաստառաքման ուղիներինը՝ 9 հազար կմ-ից ավելի։ Ծովային նավահանգիստներն են Արխանգելսկը, Օնեգան, Մեզենը։ Արխանգելսկի մարզում գործում են 1462 հանրակրթական դպրոց (1969), անտառատեխնիկական, բժշկական և մանկավարժական ինստուտներ, 26 միջնակարգ մասնագիտական ուսումնական հաստատություն, 4 թատրոն, 740 մասսայական գրադարան, 11 թանգարան։ Ռուսական ճարտարապետության XVI-XVII դարերի հուշարձան է Սոլովեցկի մենաստանը։


== Ծանոթագրություններ ==
Վազաշեն

Վազաշեն, գյուղ Հայաստանի Հանրապետության Տավուշի մարզի Իջևան համայնքում։ 


== Անուն ==
1978 թվականին գյուղը վերանվանվել է Վազաշեն։ Դրանից առաջ այն որոշ ժամանակ կոչվել է Լալիգյուղ։


== Աշխարհագրություն ==
Վազաշենը տեղակայված է Հախումի լեռների լանջին՝ հայ-ադրբեջանական շփման գծից 1 կմ հեռավորության վրա։ 
Մարզկենտրոն Իջևան քաղաքից հեռու է մոտ 15 կմ դեպի հյուսիս-արևելք։


== Պատմություն ==


=== Պատմամշակութային հուշարձաններ ===

Գյուղից հյուսիս-արևելք գտնվում է "Աղբեն Խաչ" մատուռը։


== Բնակչություն ==
Ստորև աղյուսակի տեսքով ներկայացված է Վազաշեն գյուղի բնակչության թվաքանակի մասին վիճակագրական տեղեկություններ ըստ տարիների


== Տնտեսություն ==
Բնակչությունը զբաղվում է այգեգործությամբ,պտուղբանջարեղենի մշակությամբ և անասնապահությամբ։Մարդիկ չունեն աշխատանք,գյուղի՝սահմանապահ լինելու պատճառով։


== Կրթություն ==
Վազաշենն ունի միջնակարգ դպրոց, որտեղ 2022 թվականի դրությամբ սովորում են 80 աշակերտ։ 


== Ծանոթագրություններ ==
Վիսսի (այլ կիրառումներ)

Վիսսի անունը կամ տերմինը կարող է վերաբերել հետևյալ հոդվածներին․

Վիսսի - գյուղ Էստոնիայի Վալգյեռվե շրջանի կազմում։
Վիսսի - գյուղ Էստոնիայի Նիո շրջանի կազմում։
Կիրնաթի

Կիրնաթի (վրաց.՝ კირნათი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 320 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 340 մարդ։


== Ծանոթագրություններ ==
Ալկոն կապտաթիթեռ

Ալկոն կապտաթիթեռ (լատ.՝ Maculinea alcon), կապտաթիթեռների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
Ոչ խոշոր չափի թիթեռ է, որի արուի առջևի թևի երկարությունը 15-19 մմ է, իսկ էգինը՝ 13-18 մմ։ Արուն վերևից փայլատ մանուշակագույն է՝ արտաքին եզրի մգացումով,  լայն արտահայտված դիսկալ և հետդիսկալ պտերի շարքով։ Թույլ արտահայտված դիսկալ պուտով էգը վերևից միատարր մուգ շագանակագույն է։ Դիսկալ և հետ դիսկալ սև պտերից կազմված լավ արտահայտված նախշով թևերի ստորին մակերեսը միատարր մուգ մոխրագույն է։


== Տարածվածություն ==
Տարածված է Եվրոպայում, Կենտրոնական Սիբիրում, Փոքր Ասիայում և Անդրկովկասում։ Հայաստանում հայտնի է Շիրակի (Ջաջուռի լեռնանցք), Տավուշի (Դիլիջան և Իջևան քաղաքների շրջակայք, Աճարկուտ գյուղ), Սյունիքի (Քաջարան քաղաքի շրջակայք, գյուղ Շվանիձոր) մարզերից, Արագած լեռն հարավային լանջերից և «Խոսրովի անտառ» պետական արգելոցից։


== Էկոլոգիա ==
Ապրում են ծովի մակարդակից 1400-2300 մ բարձրությունների վրա, չոր մարգագետիններում, բացատներում, քարքարոտ տափաստաններում։
Տալիս են մեկ սերունդ՝ հուլիսի կեսից մինչև օգոստոսի կեսը։ Էգը ձվադրում է Gentiana cruciata բույսի ծաղկաբույլերում։ Երկրորդ, երրորդ հասակի թրթուրները մրջյունների միջոցով տեղափոխվում են մրջնանոց, որտեղ էլ ձմեռում են։ Ուտելով մրջյունների թրթուրներին և հարսնյակներին՝ ձմեռումից հետո ավարտում են սնվելը։ Հարսնյակավորվում են մրջնանոցում։


== Պահպանություն ==
Հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։
Թվաքանակը բարձր չէ, իսկ թվաքանակի փոփոխության միտումները բացահայտված չեն։
Վտանգման հիմնական գործոննեն են հողերի հերկումը, կետաբույսի ծաղկման շրջանում խոտհունձը, ինքնաթիռներով թունաքիմիկատներով անտառային տարածքների մշակումը։
Պահպանվում է «Սևան» ազգային պարկում և «Խոսրովի անտառ» պետական արգելոցում։


== Ծանոթագրություններ ==
677

677 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 677 թվականն է, 
VII դարի 77-րդ տարին։


== Դեպքեր ==


== Ծնունդներ ==


== Մահեր ==
Իսրայել Ա Ոթմսեցի, Ամենայն հայոց կաթողիկոս 667 թվականից (ծ. անհայտ)
Կողբավան

Կողբավան, գյուղ Արմավիրի մարզում, մարզկենտրոնից 33 կմ արևմուտք, ծովի մակերևույթից 1175 մ բարձրության վրա։ Գերագույն խորհրդի նախագահության հրամանագրով 1984 թ.-ի սեպտեմբերի 26—ին դասվել է ՀԽՍՀ գյուղերի կարգին և կոչվել Կողբավան։


== Բնակչություն ==
Կողբավանի ազգաբնակչության փոփոխությունը.


== Տնտեսություն ==
Բնակչությունը զբաղվում է խաղողագործությամբ և պտղաբուծությամբ։


== Ծանոթագրություններ ==
Գանվեստ

Գանվեստ  (իրական անունը` Ռուսլան Վլադիմիրովիչ Գոմինով, նոյեմբերի 11, 1992(1992-11-11), Ակտաու, Ղազախստան), ռուսական հիփ-հոփ և ռեփ կատարող։ Հայտնի է դարձել այնպիսի երգերի շնորհիվ, ինչպիսին են  «Դուրման»-ը «Նիկոտին»-ը։


== Կենսագրություն ==
Ռուսլան Գոմինովը ծնվել է 1992 թվականի նոյեմբերի 11-ին՝ Ղազախստանի Ակտաու քաղաքում։ Երաժշտության նկատմամբ ձգտումը հայտնվել է դեռ փոքր տարիքից։ Սկզբնական շրջանում իր երգերը տեղադրում էր «ՎԿ» սոց. ցանցում, որտեղ բաժանորդներին խնդրել էր գնահատել իր արվեստը։
Նա 2008 թվականին հրապարակում է սեփական երգերը։ Ինչպես ինքն է պատմում առաջ, նա աշխատել է այլ ոճում և բոլոր հին երգերը ջնջել է՝ ամեն ինչ սկսելով նոր էջից։
Մինչ հայտնի դառնալը Գանվեստը աշխատում էր բարբերշոփում, զուգահեռ երգով զբաղվելով։ Գիտակցելով, որ աշխատանքը իրենից շատ ժամանակ է խլում, թողնում է այն և ամբողջովին տրվում երգին։ 2015-ից 2016 թվականներին տեղափոխվեց Մոսկվա BlackStar-ի «Молодая кровь» քաստինգին մասնակցելու նպատակով։ 2018 թվականի ապրիլի 16-ին թողարկեց «Աստղային անձրև» երգը (տեսահոլովակը YouTube-ում հայտնվեց 2018 թվականի ապրիլի 16-ին)։ Երգը վարակիչ դարձավ, և նրա շնորհին Գանվեստը հայտնիություն ձեռք բերեց։ Դրանից հետո թողարկվեցին ևս 2 երգ և տեսահոլովակ՝ «Նիկոտին» և «Դուրման»։ Դրանք հիթ դարձան։
2018 թվականի ամռանը նրա «Դուրման» երգը հայտնվեց «ՎԿ» սոց. ցանցի առաջին քսան «Հանրաճանաչ» երգերի ցանկում։
Աշնանը և ձմռանը Գանվեստի ևս մեկ երգ՝ «Նիկոտին», մտավ «ՎԿ»-ի թոփի մեջ, հասնելով առաջին տասնյակին։
Հոկտեմբերին Գանվեստը հայտնվեց ռեփ-արտիստների մեջ, որոնց Նիժնի Նովգորոդում նախատեսված համերգը չեղարկվեցին «դատախազական ստուգման ընթացքում հայտնաբերված խախտումների պատճառով, որոնք վերաբերում են իրենց առողջությանը վնաս պատճառող երեխաների պաշտպանությանը և տեղեկատվության զարգացմանը»։
2019 թվականի մարտին Գանվեստը թողարկեց Ջիգանի հետ համատեղ «Մերկ ափեր» երգը, որը «ՎԿ»-ում հասավ առաջին քսանին։


== Սկավառակագրություն ==


=== Մինի-ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
Ганвеста  էջը Յություբ տեսահոսթինգում
«Ганвест: Я не подражаю Скриптониту» — интервью Ганвеста «Музыке Первого», YouTube
Գոհար Գալստյան

Գոհար Աշոտի Գալստյան (մայիսի 26, 1964(1964-05-26), Երևան, Հայկական ԽՍՀ, ԽՍՀՄ), հայ բանաստեղծ, արձակագիր, թարգմանիչ, Հայաստանի գրողների միության անդամ (2004)։


== Կենսագրություն ==
Ծնվել է Երևանում։ Ավարտել է Երևանի Եղիշե Չարենցի անվան թիվ 67 դպրոցը։
1982-1987 թվականներին սովորել է ԵրՊԻ Կիբեռնետիկայի և Անգլերեն լեզվի տեխնիկական թարգմանության բաժիններում։
1997 թվականից աշխատում է Գրականության և արվեստի պետական թանգարանում, որպես գրական բաժնի ավագ գիտաշխատող։ 2004 թվականից Հայաստանի գրողների միություն անդամ է։ 
Հեղինակ է մի քանի բանաստեծական և արձակ ժողովածուների։ Գոհար Գալստյանի բանաստեղծական շարքերը, հրապարակախոսական հոդվածները, էսսեներն ու պամվածքները պարբերաբար տպագրվում են հայաստանյան և սփյուռքի տպագիր ու էլեկտրոնային հանդեսներում։


== Հրատարակված գրքերը ==
Կյանք կոչվող փոքրիկ այս ակնթարթը (բանաստեղծություններ, արձակ) 2000
Խորաններ (բանաստեղծություններ, արձակ) 2002
Խորաններից անդին (բանաստեղծություններ) 2004
Ջրօրհնության կարգով (բանաստեղծություններ) 2008
Եռման հրվանդան (գեղարվեստական արձակ) 2010
Տանիքի դարպասներ (բանաստեղծություններ) 2013
Նավամատույց (բանաստեղծություններ) 2016
Գոհարներ (ընտրովի բանաստեղծություններ) 2019


== Մրցանակներ ==
2013 թվականին «Տանիքի դարպասներ» գիրքը արժանացել է ՀԳՄ «Հրանտ և Մանուշակ Սիմոնյաններ» հիմնադրամի մրցանակին՝ տարվա լավագույն բանաստեղծական ժողովածու անվանակարգում
2018 թվականին բանաստեղծական շարքի համար արժանացել է ՀԳՄ և ՀՀՊՆ համատեղ մրցանակի։
2020 թվականին «Գետնից բարձր» պատմվածքի համար ստացել է ՀԳՄ տարվա արձակի 2-րդ մրցանակ։


== Տես նաև ==
Հայաստանի գրողների միության անդամների ցանկ


== Ծանոթագրություններ ==


== Արտաքին հղումներ ==
Գոհար Գալստյան | ԲԱՆԱՍՏԵՂՈՒԹՅՈՒՆՆԵՐ «ՋՐՕՐՀՆՈՒԹՅԱՆ ԿԱՐԳՈՎ» ԺՈՂՈՎԱԾՈՒԻՑ
Գոհար Գալստյան
Պատարա Ժինոթա

Պատարա Ժինոթա (վրաց.՝ პატარა ჟინოთა), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 240 մետր բարձրության վրա։ Շրջկենտրոն Մարտվիլյից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 249 մարդ։


== Ծանոթագրություններ ==
Էբենհոլց

Էբենհոլցը (գերմ.՝ Ebenholz, նաև՝ Էբահոլց, գերմ.՝ Ebaholz) գյուղական բնակավայր է Լիխտենշտայնում` ընդգրկված Վադուց համայնքի սահմաններում։ «Ebenholz» գերմաներենից թարգմանաբար նշանակում է էբենոս (սև ծառ)։ Փոստային ինդեքսն է՝ 9490։
Գյուղը տեղակայված է երկրի մայրաքաղաքից դեպի հյուսիս՝ Շվեյցարիայի սահմանի մոտ, իսկ ավելի հյուսիս նրան է հարում Մյուլեհոլց բնակավայրը։ «Landstrasse 28» ավտոճանապարհը գյուղը երկու մասի է բաժանում։
Բնակավայրի միջին բարձրությունը ծովի մակարդակից կազմում է 455 մ, սակայն գյուղի արևելյան մասում բարձրությունները գերազանցում են 500 մ-ը՝ հասնելով 600 մ-ի։
Էբենհոլցում գտնվում է «Vaduz, Ebenholz/Universität» ավտոբուսային կանգառը, ավտոբուսները երթևեկում են ժամը 5։30-ից մինչև 23։00-ը, 10-30 րոպե ընդմիջումով։
Այստեղ տեղակայված է սպորտային ավտոմեքենաների նախագծմամբ և արտադրությամբ մասնագիտացած շվեյցարական Orca Engineering ընկերության մասնաճյուղը, որը հայտնի է աշխարհի ամենարագ մեքենաներից մեկի՝ R113 սպորտքարի արտադրությամբ։ Գյուղում են գտնվում նաև «Telecom Liechtenstein AG», «AXA Winterthur», «Vaterländische Union», «Netcetera» ընկերությունների գրասենյակները, «Weingut des Fürsten von Liechtenstein Fürstliche Domäne» գինետունը։ Գյուղում կա սկվոշի մարզական ակումբ։
Այստեղ են գտնվում 1930-1931 թվականներին կառուցված Սուրբ Հովսեփի մատուռը և 1962-1963 թվականներին ժամանակակից ոճով կառուցված լյութերական եկեղեցին։


== Ծանոթագրություն ==


== Հղումներ ==
Պաշտոնական կայք
Մինչև ոսկորները

«Մինչև ոսկորները» (անգլ.՝ To the Bone), 2017 թվականի ամերիկական դրամատիկական ֆիլմ, որը նկարահանել է ռեժիսոր Մարտի Նոկսոնը իր սցենարի հիման վրա։ Ֆիլմի պրեմիերան տեղի է ունեցել 2017 թվականի հունվարի 22-ին Սենդենս կինոփառատոնում, որտեղ այս ֆիլմը մրցույթի գլխավոր մասնակիցն էր։


== Սյուժե ==
Ֆիլմի գլխավոր հերոսուհին նկարչուհի Էլենն է, ով չէր կարողանում համակերպվել իր քաշի հետ և այդ էմոցիոնալ խնդիրների պատճառով որոշում է նիհարել։ Աղջիկը այնքան է նիհարում, որ հայտնվում է ծայրահեղ վիճակում և տառապում է նյարդային անորեքսիա հիվանդությամբ։ Նրան օգնության է հասնում բժիշկ Բեքհեմը, որը բուժման համար օգտագործում է ոչ ավանդական մեթոդներ։
Ֆիլմի ամբողջ ընթացքում Էլենը սկսում է իրեն ծանրաբեռնել ֆիզիկական աշխատանքով և զբաղվել սպորտով, ամեն երեկո քայլում է կալորիաներ կորցնելու համար։
Ֆիլմի վերջում աղջիկը կռվելով բոլորի հետ հասկանում է, որ ամեն ինչ կորած է, երեկոյան դուրս է գալիս տանից հերթական զբոսանքի համար, ճանապարհին ուշագնաց է լինում և զգայապատրանքների մեջ է ընկնում՝ տեսնում է սեփական անձը հին ու լավ ժամանակներում։


== Դերերում ==
Լիլի Քոլինզ ՝ Էլեն
Կիանու Ռիվզ ՝ բժիշկ Վիլիամ Բեքհեմ
Քերի Փրեստոն ՝ Սյուզան, Էլենի խորթ մայրը
Լիլի Թեյլոր ՝ Ջուդի
Սիերա Բրավո ՝ Թրեյսի
Լիանա Լիբերատո ՝ Քելի
Բրուք Սմիթ ՝ Օլիվ
Քեթրին Փրեսկոթ ՝ Աննա
Ալաննա Յուբակ ՝ Կարեն
Ալեքս Շարպ ՝ Լյուկ
Լեսլի Բիբ ՝ Մեգան
Մայա Էշետ ՝ Պյորլ
Լինդսի Մակդաուել ՝ Քենդրա
Ռետա ՝ Լոբո


== Ծանոթագրություններ ==


== Արտաքին հղումներ ==
McNary Dave (ապրիլի 4, 2016)։ «Lili Taylor, Alex Sharp, Brooke Smith Join Anorexia Comedy 'To the Bone'»։ Variety 
Lily Collins Opens Up About Past Eating Disorders and a New Sense of Body Pride in Shape Magazine
Netflix купил фильм о допинге и драму с Киану Ривзом
Սեկուր (Վիչեգդայի վտակ)

Սեկուր, գետ Ռուսաստանում, հոսում է Լենսկի շրջանում, Արխանգելսկի մարզում։ Հանդիսանում է Վիչեգդա գետի ձախ վտակ։


== Աշխարհագրություն ==
Գետաբերանը գտնվում է Վիչեգդա գետի ձախ ափից 93 կմ հեռավորության վրա։ Սեկուրը սկիզբ է առնում Պախիրի լայն հովտից, որը գտնվում է Վիչեգդա, Վերին Լուպյա և Ներքին Լուպյա գետերի ջրբաժանում։ Գետի երկարությունը 14 կմ է։ Հարթավայրի 1174 կմ վրա գտնվող կայանի մոտ գետը հատում է Կոտլաս-Միկուն երկաթուղին։ Միջին հոսանքում գետը դառնում է հանգույց և հոսքի ուղղությունը փոխում է հյուսիսից հարավ։


== Ջրագրության տվյալներ ==
Ռուսաստանի պետական ջրային ռեգիստրի տվյալներով պատկանում է Դվին-Պեչորյան ավազանին, գետի ջրատնտեսային հատվածը ներառում է Սիկտիվկար քաղաից մինչև գետաբերան, գետային ենթաավազանը՝ Հյուսիսային Դվինան է։
Ռուսաստանի Դաշնության աշխարհագրական տեղեկատվական համակարգի ջրակառավարման բաժնի տվյալներով՝ պատրաստված ջրային ռեսուրսների դաշնային գործակալության կողմից։

Ջրային օբյեկտի կոդը հանրային գրանցմամբ — 03020200212103000024228
Կոդը ըստ հիդրոլոգիական հետազոտության (ՌԴ) — 103002422
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մոնտալդո Ռոերո

Մոնտալդո Ռոերո  (իտալ․՝ Montaldo Roero), կոմունա Իտալիայում՝ Պիեմոնտ մարզի Կունեո գավառում։
Բնակչությունը 890 մարդ է (2008 թվականի տվյալներով)։ Բնակչության խտությունը 81 մարդ/կմ² է։ Տարածքը՝ 11 ։ Փոստային ինդեքս՝ 12040։ Հեռախոսային կոդ՝ 0172։
Բնակավայրի հովանավորն է համարվում սուրբ Սան Բանովենտուրա դի Բագնորեջիոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար` 0172 40053


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
1910 թվականը գրականության մեջ


== Մրցանակներ ==


=== Միջազգային ===
Գրականության Նոբելյան մրցանակ — Պաուլ Յոհան Լյուդվիգ ֆոն Հեյզե, գերմանացի գրող, «հարգանքի տուրք իդեալիզմով լեցուն կատարյալ արվեստին, որը նա հանդես է բերել իր երկար բեղմնավոր գործունեության ընթացքում որպես քնարական բանաստեղծ, դրամատուրգ և աշխարհահռչակ պատմվածագիր»։


=== Ֆրանսիա ===
Գոնկուրյան մրցանակ - Լուի Պերգո, «Աղվեսից Մարգոյի մոտ»
Ֆեմինա - Մարգարիտա Օդու, «Մարի Քլեր» վեպ


== Գրքեր ==
«Գերտրուդա», Հերման Հեսսեի ստեղծագործություն,
«Հորձանք», Հենրիկ Սենկևիչի ստեղծագործություն,
«Հայրենի ձայներ», Տիգրան Չյոկուրյանի նորավեպերի ժողովածու։


=== Վեպեր ===
«Առանց զբաղմունքների ջենտլմենը», Պելեմ Գրենվիլ Վուդհաուսի վեպ,
«Պարոն Պոլլիի պատմությունը», Հերբերտ Ուելսի վեպ,
«Երբ Քնածն արթնանում է», Հերբերտ Ուելսի վեպ (երկրորդ հրատարակություն),
«Մարի Քլեր», Մարգարիտա Օդուի վեպ,
«Օպերայի ուրվականը», Գաստոն Լերուի վեպ,
«Վիլհելմ Շտորիցի գաղտնիքը», Ժյուլ Վեռնի վեպ,
«Թունոտ քմծիծաղ», Նագաի Կաֆու։


=== Վիպակ ===
«Գյուղակ», Իվան Բունինի վիպակ։


=== Փոքր արձակ ===
«Շրջապտույտ», Օ. Հենրիի պատմվածքների ժողովածու,
«Հավերժ Ադամ», Ժյուլ Վեռնի պատմվածք։


=== Պիեսներ ===
«Անֆիսա», Լեոնիդ Անդրեևի պիես,
«Վասսա Ժելեզնովա», Մաքսիմ Գորկու պիես,
«Gaudeamus», Լեոնիդ Անդրեևի պիես։


== Ծնվել են ==
մարտի 4 (մարտի 17) - Ուրինբոյ Ռախմոնով, խորհրդային ուզբեկ բանաստեղծ և գրող, թատերական գործիչ (մահացել է 1980 թվականին),
հունիսի 8 - Ջոն Քեմբլ կրտսեր, ամերիկացի ֆանտաստ գրող և խմբագիր (մահացել 1971 թվականին),
մարտի 26 - Սաբիթ Ռախման, խորհրդային ադրբեջանցի գրող և սցենարիստ (մահացել է 1970 թվականին),
հունիսի 21 - Ալեքսանդր Տրիֆոնովիչ Տվարդովսկի, խորհրդային բանաստեղծ և հասարակական գործիչ (մահացել է 1971 թվականին),
դեկտեմբերի 24 - Ֆրից Լեյբեր, ամերիկացի ֆանտաստ գրող (մահացել է 1992 թվականին)։


== Մահացել են ==
փետրվարի 8 - Հանս Եգեր, նորվեգացի անարխիստ գրող (ծնվել է 1854 թվականին),
ապրիլի 21 - Մարկ Տվեն, ամերիկացի գրող (ծնվել է 1835 թվականին),
ապրիլի 26 - Բյոռնստեռնե Բյոռնսոն, նորվեգացի բանաստեղծ, 1903 թվականի գրականության Նոբելյան մրցանակի դափնեկիր (ծնվել է 1832 թվականին),
մայիսի 8 - Ջերոլամո Ռովետա, իտալացի բանաստեղծ և դրամատուրգ (ծնվել է 1851 թվականին),
մայիսի 18 - Էլիզա Օժեշկո, լեհ գրող (ծնվել է 1841 թվականին),
հունիսի 5 - Օ. Հենրի (իրական անունը՝ Ուիլյամ Սիդնի Փորթեր), ամերիկացի գրող (ծնվել է 1862 թվականին),
հոկտեմբերի 8 - Մարիա Կոնոպնիցկայա, լեհ գրող (ծնվել է 1842 թվականին)
նոյեմբերի 20 - Լև Նիկոլաևիչ Տոլստոյ, գրող, մտածող, հրապարակախոս (ծնվել է 1828 թվականին)։


== Ծանոթագրություններ ==
Պերվոե Մայա (Տարասովսկի շրջան)

Պերվոե Մայա (ռուս.՝ Первое Мая), գյուղ Ռուսաստանի Ռոստովի մարզի Տարասովսկի շրջանում։ Մտնում է Դյաչկինսկի գյուղական համայնքի կազմի մեջ։
Սուրսոկ (թանգարան)

Սուրսոկ թանգարան, ինչպես նաև, պաշտոնապես կոչվում է Սուրսոկ Նիկոլի թանգարան, ժամանակակից արվեստի թանգարան Բեյրութում (Լիբանան)։ Տեղակայված է Բեյրութի Աշրաֆի շրջանի Ռու Սուրոկ փողոցում։ Այդ փողոցում տեղակայված են Բեյրութում 18-րդ դարում Սարսոկով և Բուստրոսով հայտնի ընտանիքների կողմից կառուցված մի շարք ամրոցներ։


== Պատմություն ==
Սուրսոկի թանգարանի շենքը լիբանանյան ճարտարապետության հիանալի օրինակ է, որը մեծապես կրել է իտալական, հատկապես, վենետիկյան և օսմանյան ճարտարապետությունների ազդեցությունը։ Բեյրութի ամենահաջողված և հարուստ ընտանիքներից մեկի անդամ Նիկոլա Սուրսոկը 19-րդ դարում կառուցել է թանգարանի այսօրվա շենքը որպես վիլլա։ Նիկոլա Սուրսոկը, ով մահացել է 1961 թվականին, իր վիլլան կտակել է Բեյրութ քաղաքին։ Նրա ցանկության համաձայն` վիլլան վերաձևափոխվել է թանգարանի։

Թանգարանը բացվել է 1961 թվականին, լիբանանյան ժամանակակից նկարիչների աշխատանքների ցուցահանդեսով` Բեյրութի մշակութային կյանքում նախադեպ ստեղծելով։ Դրանից հետո թանգարանում անց են կացվել ինչպես լիբանանյան, այնպես էլ` արտասահմանցի նկարիչների աշխատանքների հարյուրավոր ցուցադրություններ։ Ժամանակակից արվեստի գործերից բացի, թանգարանում պահվում են նաև ճապոնական փորագրություններ և իսլամական արվեստի աշխատանքներ։


== Թանգարանի ընդլայնում ==
Թանգարանի տարածքի ընդլայնումը ենթադրում էր չորս նոր ստորգետնյա հարկերի կառուցում` 12 մլրդ դոլար ընդհանուր արժողությամբ։ Ֆրանսիացի ճարտարապետ Ժան-Միշել Վիլմոտն ու լիբանանցի ճարտարապետ Ժակ Աբու Հալեդն ստեղծել են ընդլայնման նախագիծը։ Ընդլայնման այդ նախագիծը թույլ էր տալիս մեծացնել թանգարանի տարածքը 2.000-7.000 քմ, ներառյալ նոր ցուցասրահները, գրադարանները, գրախանութը և երաժշտական սենյակներ։


== Թանգարանի հավաքածու ==
Թանգարանի հավաքածուն ներառում է արվեստի 5.000 նմուշ, որոնց մեջ մտնում են նկարներ, քանդակներ, ճենապակի, ապակե աշխատանքներ, որոնք թվագրվում են 18-20-րդ դարեր։


== Ծանոթագրություններ ==


== Արտաքին հղումներ ==
Onefineart.com կայքում:
Բրիոր

Բրիոր (ֆր.՝ Briord) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Լյուի կանտոնի կազմի մեջ։ Կոմունայի օկրուգը Բելլեն է։
Կոմունայի INSEE կոդը՝ 01064։


== Աշխարհագրություն ==

Կոմունան Փարիզ քաղաքից գտնվում է 420 կմ հարավ-արևելք, Դեպի արևելք՝ Լիոն քաղաք, 50 կմ է և 55 կմ հարավ Բուրկ ան Բրեսից։
Կոմունայի տարածքով հոսում է Ռոնա և Բրիվ գետերը։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 893 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 587 մարդկանցից 457-ը տնտեսապես ակտիվ են եղել, 133-ը՝ պասիվ (ակտիվության ցուցանիշը` 77,9 % է, 1999 թվականին՝ 74,9%)։ 457 ակտիվ բնակիչներից աշխատել են 411ը (221 տղամարդ, 190 կին), գործազուրկ եղել են 46-ը (17 տղամարդ, 29 կին)։ 130 պասիվներից 34 հոգի եղել են աշակերտ կամ ուսանող, 40-ը՝ թոշակառու, 54 պասիվ են եղել այլ պատճառներով։


== Տեսարժան վայրեր ==
Պատմության և հնագիտության թանգարան։
Սբ. Իոննա Կրեստիտելյայի եկեղեցի։
Արձանագրություններ Սենտ Անդրե դղյակի վրա։
Նավահանգիստ Ռոնա գետի վրա։


== Ծանոթագրություններ ==


== Արտաքին հղումներ ==
«Бриор» (ֆրանսերեն)։ Տնտեսական և վիճակագրական հետազոտությունների Ֆրանսիայի ազգային ինստիտուտ։ Վերցված է 2014-05-07 
«Бриор» (ֆրանսերեն)։ cassini.ehess.fr։ Վերցված է 2014-05-07
Սցիֆոզոաներ

Սցիֆոզոաներ, սցիֆnիդներ  (լատ.՝ Scyphozoa), աղեխորշավորների տիպի ծովային մենակյաց կենդանիների դաս։ Աղիքային խորշը բաժանված է կենտրոնական ստամոքսի և 4 խցիկների։ Ա-ի մեծամասնությանը հատուկ է պոլիպային (անսեռ) և մեդուզային (սեռական) սերունդների հաջորդականությունը (մետագենեզ)։ Ձվից զարգացող թրթուրը (պլանուլա) ամրանում է հատակին և վերածվում պոլիպի, որը բողբոջմամբ բազմանալով առաջացնում է իր նման պոլիպներ, իսկ լայնական կիսվելով՝ սցիֆոմեդուզայի թրթուրներ, որոնք հասունանալով բազմանում են սեռական եղանակով։ Ս․ ունեն 4 կարգ՝ սկավառակամեդուզաներ, արմատաբերաններ, պսակամեդուզաներ, ստավրամեդուզաներ։ Որոշ Ս․ մաշկին հպվելիս կարող են ցավ և «այրուցքներ» առաջացնել (հայտնի են մարդկանց մահվան դեպքեր Ավստրալիայի հս․ ափերին
բնակվող խիրոդրոֆուս սեռի սցիֆոմեդուզայի թույնից)։ Հայտնի է Սցիֆոզոաների ավելի քան 200 տեսակ, տարածված Համաշխարհային օվկիանոսում, գլխավորապես բարեխառն և արևադարձային շրջաններում։
Հենրիկ Վարդանյան

Հենրիկ Խորենի Վարդանյան (մարտի 21, 1941(1941-03-21), Ռինդ, Եղեգնաձորի շրջան, Հայկական ԽՍՀ - հունիսի 10, 1988(1988-06-10), Ռինդ, Եղեգնաձորի շրջան, Հայկական ԽՍՀ), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1941 թվականի մարտի 21-ին, Եղեգնաձորի շրջանի Ռինդ գյուղում (ներկայում՝ Վայոց ձորի մարզ)։ Մասնագիտությամբ էլեկտրիկ էր։ Աշխատել է Երևանի խոշոր պանելային տնաշինության գործարանում որպես էլեկտրափականագործ։ Ապրում էր Երևանում, կնոջ և երկու երեխաների հետ։
Զոհվել է 1988 թվականի հունիսի 10-ին Ռինդ գյուղում՝ ինքնաշեն միջոցներ փորձարկելու ժամանակ։ Թաղված է Ռինդի գերեզմանատանը։


== Ծանոթագրություններ ==
Կանադայում Հունաստանի դեսպանություն

Կանադայում Հունաստանի դեսպանություն (անգլ.՝ Embassy of Greece, Ottawa, հուն․՝ Πρεσβεία της Ελλάδος στον Καναδά), Հունաստանի Հանրապետության դիվանագիտական ներկայացուցչությունը Կանադայում։
Կանադայում Հունաստանի դեսպանատունը գտնվում է մայրաքաղաք Օտտավայի ՄակԼարենի փողոցում։ Ներկայումս Կանադայում Հունաստանի դեսպանի պաշտոնը զբաղեցնում է Էլեֆթերիոս Անգելոպուլոսը։
Կանադայի Մոնրեալ, Տորոնտո և Վանկուվեր քաղաքներում գործում է նաև Հունաստանի պատվավոր հյուպատոսություն։


== Աղբյուրներ ==
Օտտավայում Հունաստանի դեսպանություն
Դինավագիտական ներկայացուցչություններ Կանադայում(չաշխատող հղում)
Կալաշնիկով (ֆիլմ)

«Կալաշնիկով» (ռուս.՝ «Калашников»), ռեժիսոր Կոնստանտին Բուսլովի ռուսական կենսագրական ֆիլմը։ Պրեմիերան տեղի է ունեցել 2020 թվականի փետրվարի 20-ին։


== Սյուժե ==
Հայրենական մեծ պատերազմի սկզբում տանկիստ, ավագ սերժանտ Միխայիլ Կալաշնիկովը մարտական ​​առաջադրանք է կատարում ծանր վիրավորվելու գնով։ Հիվանդանոցից հետո նա, կյանքի մի շարք փորձությունների միջոցով անցնելուց հետո, ձեռնամուխ է լինում գյուտարար գործունեության, մասնակցում է համամիութենական զենքի մրցույթների, որտեղ հավասար պայմաններում մրցում է առաջատար գյուտարարների հետ և հարաբերություններ է հաստատում իր ապագա կնոջ՝ Եկատերինայի հետ։ Արդյունքում, մշակված ԱԿ-ն շահագործման է հանձնվում, իսկ գյուտարարին շնորհվում է Ստալինյան մրցանակ։


== Դերերում ==


== Ստեղծում ==
Ֆիլմը ստեղծվել է Կալաշնիկովի ծննդյան 100-ամյակի առթիվ։ Սցենարը գրվել է կոնստրուկտորի հուշագրությունների, փաստաթղթերի և իրեն ճանաչող մարդկանց հուշերի հիման վրա, բայց գեղարվեստական ​​ֆիլմի ժանրը տեղ է թողել որոշակի ենթադրությունների և հավաքական կերպարների համար։ Ֆիլմի մշակողներն առանձնակի ուշադրություն են դարձրել զենքի մշակման գործընթացի վերականգնման հարցին։ Բացառապես ֆիլմի համար գործարանային արհեստավորները պատմական գծագրերի հիման վրա պատրաստել են զենքեր՝ ատրճանակից մինչև ԱԿ ինքնաձիգ։
Գլխավոր դերակատար Յուրի Բորիսովը շեշտում է, որ ակտիվորեն ուսումնասիրել է իր կերպարի կյանքը՝ որոնելով և հավաքելով այլընտրանքային աղբյուրներ՝ ցանկանալով գիտակցել զենքագործի կերպարի բարդությունը իր բարդույթներով և մտորումներով։ Ըստ Բորիսովի՝ ինքը անձամբ տեսել է Կալաշնիկովին, և երբ նա անցել է կողքով, «...ինչ-որ բան թռավ նրանից և եկավ ինձ մոտ։ Եվ հետո դրանով շրջում էի նկարահանման հրապարակում»։
Ֆիլմի վրա աշխատանքները սկսվել են 2018 թվականի օգոստոսին, նկարահանումները տեղի են ունեցել Մոսկվայի մարզում (ներառյալ Ապրաքսինների կալվածքը), Ղրիմում, Սանկտ Պետերբուրգի մոտակայքում գտնվող Տորժոկում և Շուշարիում։ Կոստյումներն ու բեմիրերը տրամադրել է «Մոսֆիլմ» ստուդիան, որը հովանավորել է նաև հնչյունավորումը և ձայնագրումը։ Տանկային ճակատամարտի տեսարանը նկարահանել են Մեդինի մոտ գտնվող «Военфильм» կինոհամալիրում՝ օգտագործելով «Պոդոլսկի կուրսանտների» դեկորացիաները»։
Ֆիլմի առաջին թրեյլերը թողարկվել է 2019 թվականի սեպտեմբերի 25-ին, երկրորդը՝ դեկտեմբերի 30-ին։
2020 թվականի փետրվարի 15-ին Իժևսկում կայացել է ֆիլմի հատուկ ցուցադրությունը։


== Ծանոթագրություններ ==
Աբբա

Անվան այլ կիրառումների համար տե՛ս՝ Աբբա (այլ կիրառումներ)
Աբբա (լատ.՝ abbas, եբրայերեն՝ אבּא‎-ից՝ - «հայր»), կաթոլիկ հոգևորականների շնորհվող պատվավոր կոչում։ Կոչումն ի հայտ է եկել V դարում։ Աբբա է կոչվում նաև աբբայության տնօրենը՝ աբբահայրը, վանահայրը։
Աստենիա

Աստենիա (հին հունարեն՝ ἀσθένεια՝ թուլություն), աստենիկ վիճակ, աստենիկ համախտանիշ, աստենիկ հակազդում, նյարդահոգեկան թուլություն, քրոնիկական հոգնածության համախտանիշ, հիվանդագին վիճակ է, որը դրսևորվում է խիստ հոգնածությամբ և սպառվածությամբ, տրամադրության ծայրահեղ անկայունությամբ, ինքնատիրապետման ցածր մակարդակով, անհամբերությամբ, քնի խանգարմամբ, տևական մտավոր և ֆիզիկական լարվածության անկարողությամբ, բարձր ձայների, վառ լույսի, սուր հոտերի նկատմամբ անհանդուրժողականությամբ։ Հիվանդների ցածր տրամադրությունը կարող է ուղեկցվել նաև քմահաճությամբ, լացով։


== Ծագումնաբանություն ==
Աստենիան կարող է առաջանալ ներքին օրգանների հիվանդությունների, վարակների, թունավորումների, հուզական, մտավոր և ֆիզիկական գերծանրաբեռնվածության, աշխատանքի, հանգստի և սննդի սխալ գրաֆիկի, ինչպես նաև նյարդային և հոգեկան հիվանդությունների արդյունքում։ Աստենիայի այն տեսակը, որն առաջանում է նյարդային գերծանրաբեռնվածության, հուզմունքի, երկարատև կոնֆլիկտների և բացասական ապրումների արդյունքում, կոչվում է նևրաստենիաներ։
Աստենիան կարող է ի հայտ գալ նաև ներքին օրգանների հիվանդությունների սկզբնական փուլերում (օրինակ՝ սրտի իշեմիկ հիվանդություն), ուղեկցել այդ հիվանդությանը՝ որպես դրա դրսևորումներից մեկը (օրինակ՝ խոցային հիվանդությունները տուբերկուլոզ և այլ քրոնիկական հիվանդությունները), կամ հանդես գալ որպես սուր հիվանդության ավարտի հետևանք (թոքաբորբ, գրիպ)։
Աստենիան նաև համարվում է Էլեկտրամագնիսական դաշտի (ԷՄԴ) գերբարձրհաճախականության ճառագայթման դիապազոնի կլինիկական դրսևորումներից մեկը։


== Ախտանիշներ ==
Աստենիայի դրսևորումը կախված է այն առաջացնող հիմնական հիվանդությունից։ Աթերոսկլերոզի դեպքում նկատվում են հիշողության խանգարումներ և լացկանություն, հիպերտոնիկ հիվանդության դեպքում՝ գխացավեր և սրտի շրջանում տհաճ զգացություններ։ Աստենիայի առանձնահատկությունների ճշգրտումը հաճախ նպաստում է հիմնական հիվանդության ճանաչմանը։


== Բուժում ==
Բուժումն ուղղված է աստենիայի հիմնական պատճառի հայտնաբերմանը։ Անհրաժեշտ է նաև ընդհանուր վերականգնողական բուժում՝ գլյուկոզայի, վիտամինների ընդունում, աշխատանքի և հանգստի ճիշտ կազմակերպում, զբոսանքներ, կանոնավոր սննդակարգ, քնի վերականգնում, ֆիզիկական հատուկ վարժությունների կատարում, թեպետ ոչ բոլոր հիվանդներն են լավ ընկալում ֆիզիկական ծանրաբեռնվածությունը։ Օգտագործում են նաև նոոտրոպներ, հակադեպրեսանտների ոչ մեծ չափաբաժիններ և այլ դեղամիջոցներ։


== Գրականություն ==
Астения // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907 (ռուս.)
Бамдас Б. С. Астенические состояния. — М.։, 1961 (ռուս.)
Крейндлер А. Астенический невроз. — Бухарест։, 1963 (ռուս.)
Кречмер Э. Астенический тип. (ռուս.)


== Ծանոթագրություններ ==
Պիգարևսկի գյուղական խորհուրդ (Սերեդինո-Բուդսկի շրջան)

Պիգարևսկի գյուղական խորհուրդ  (ուկրաիներեն՝ Пигарівська сільська рада), Ուկրաինայի Սումիի մարզի Սերեդինո-Բուդսկի շրջանում։
2001 թվականի տվյալներով Պիգարևսկի գյուղական խորհրդում բնակվում էր 562 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Լամբարի դ'Ուեստի

Լամբարի դ'Ուեստի (պորտ.՝ Lambari d'Oeste), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 3535 մարդ՝ 2006 թվականի տվյալներով։ Գրավում է 1 337,245 կմ2 տարածք։ Բնակչության խտությունը կազմում է՝ 2,6 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 43.442.097,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 10.739,70 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,692 (տվյալները ՄԱԿ-ի զարգացման ծրագրի)։


== Ծանոթագրություններ ==
Զակրինիչիե (գյուղ, Կրասիլովի շրջան)

Անվան այլ կիրառումների համար տե՛ս՝ ԶակրինիչիեԶակրինիչիե (ուկրաիներեն՝ Закриниччя), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Զակրինիչիե գյուղում բնակվում էր 631 մարդ։ Բնակավայրը զբաղեցնում է 2034 կմ² տարածք։ Բնակչության խտությունը կազմում էր 310,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1372) Հարեմարի

(1372) Հարեմարի (անգլ.՝ Haremari), աստերոիդ աստերոիդների հիմնական գոտում։ Հայտնաբերվել է 1935 թվականի օգոստոսի 31-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,768073 ա. մ., առավելագույնը մոտենում է 2,3635 ա. մ. հեռավորության վրա և հեռանում 3,1726 ա. մ.։ Արեգակի շուրջ մեկ ամբողջական պտույտ է կատարում 1682,15 երկրային օրվա ընթացքում, իր ուղեծրով շարժվելով միջինում 0,214012 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1372) Հարեմարի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)